CELEX: 32017D1213
Language: da
Date: 2017-07-04 00:00:00
Title: Kommissionens gennemførelsesafgørelse (EU) 2017/1213 af 4. juli 2017 om oprettelse af Integrated Structural Biology som et europæisk konsortium for en forskningsinfrastruktur (Instruct-ERIC) (meddelt under nummer C(2017) 4507)

6.7.2017   
            
            
               DA
            
            
               Den Europæiske Unions Tidende
            
            
               L 173/47
            
         KOMMISSIONENS GENNEMFØRELSESAFGØRELSE (EU) 2017/1213
   af 4. juli 2017
   om oprettelse af Integrated Structural Biology som et europæisk konsortium for en forskningsinfrastruktur (Instruct-ERIC)
   
      
         (meddelt under nummer C(2017) 4507)
      
   
   (Kun den danske, den engelske, den franske, den italienske, den nederlandske, den portugisiske, den slovakiske og den tjekkiske udgave er autentiske)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 723/2009 af 25. juni 2009 om fællesskabsrammebestemmelser for et konsortium for en europæisk forskningsinfrastruktur (ERIC) (1), særlig artikel 6, stk. 1, litra a), og
   ud fra følgende betragtninger:
   
               (1)
            
            
               Belgien, Tjekkiet, Danmark, Frankrig, Grækenland, Israel, Italien, Nederlandene, Portugal, Slovakiet, Spanien, Sverige, Det Forenede Kongerige og European Molecular Biology Laboratory (EMBL) har anmodet Kommissionen om at oprette Integrated Structural Biology som et europæisk konsortium for en forskningsinfrastruktur (Instruct-ERIC). Grækenland, Spanien, Sverige og European Molecular Biology Laboratory har meddelt deres beslutning om indledningsvis at deltage i Instruct-ERIC som observatør. De har aftalt, at Det Forenede Kongerige bliver værtsmedlemsstat for Instruct-ERIC.
            
         
               (2)
            
            
               Eftersom Det Forenede Kongerige den 29. marts 2017 meddelte dets beslutning om at forlade Unionen i henhold til artikel 50 i traktaten om Den Europæiske Union, finder traktaterne ikke anvendelse på Det Forenede Kongerige på datoen for udtrædelsesaftalens ikrafttræden eller, hvis en sådan aftale ikke foreligger, to år efter meddelelsen, medmindre Det Europæiske Råd efter aftale med Det Forenede Kongerige beslutter at forlænge denne frist. Som følge deraf og uanset eventuelle bestemmelser i udtrædelsesaftalen finder denne afgørelse kun anvendelse, indtil Det Forenede Kongerige ophører med at være en medlemsstat.
            
         
               (3)
            
            
               Hvis Det Forenede Kongerige ophører med at være en medlemsstat, og uanset bestemmelserne i en eventuel udtrædelsesaftale, flyttes hjemstedet for Instruct-ERIC til en medlemsstats eller et associeret lands område i henhold til artikel 8, stk. 1, i forordning (EF) nr. 723/2009.
            
         
               (4)
            
            
               Kommissionen har i henhold til artikel 5, stk. 2, i forordning (EF) nr. 723/2009 evalueret ansøgningen og konkluderet, at den opfylder betingelserne i denne forordning.
            
         
               (5)
            
            
               Foranstaltningerne i denne afgørelse er i overensstemmelse med udtalelsen fra det udvalg, der er nedsat ved artikel 20 i forordning (EF) nr. 723/2009 —
            
         VEDTAGET DENNE AFGØRELSE:
   Artikel 1
   1.   Integrated Structural Biology oprettes som et europæisk konsortium for en forskningsinfrastruktur med betegnelsen »Instruct-ERIC«.
   2.   De væsentlige elementer i vedtægten for Instruct-ERIC er angivet i bilaget.
   Artikel 2
   Denne afgørelse er rettet til Kongeriget Belgien, Den Tjekkiske Republik, Kongeriget Danmark, Den Franske Republik, Den Italienske Republik, Kongeriget Nederlandene, Den Portugisiske Republik, Den Slovakiske Republik, Det Forenede Kongerige Storbritannien og Nordirland og Staten Israel,.
   
      Udfærdiget i Bruxelles, den 4. juli 2017.
      
         
            På Kommissionens vegne
         
         Carlos MOEDAS
         
            Medlem af Kommissionen
         
      
   
   
      (1)  EUT L 206 af 8.8.2009, s. 1.
   
      BILAG
      
         DE VÆSENTLIGE ELEMENTER I VEDTÆGTEN FOR INSTRUCT-ERIC
      
      
         Følgende artikler og bestemmelser i vedtægten for Instruct-ERIC omhandler de vigtigste oplysninger i overensstemmelse med artikel 6, stk. 3, i forordning (EF) nr. 723/2009.
      1.   Mål og aktiviteter
      (artikel 4 i vedtægten for Instruct-ERIC)
      
               
                  1.
               
               
                  Instruct-ERIC har til formål at etablere og drive en distribueret paneuropæisk forskningsinfrastruktur med betegnelsen Instruct, herunder specifikt:
                  
                              a)
                           
                           
                              at fremme udviklingen af integrativ strukturel cellebiologi
                           
                        
                              b)
                           
                           
                              at give kontrolleret adgang til avancerede europæiske anlæg og ekspertviden inden for strukturel biologi
                           
                        
                              c)
                           
                           
                              at fremme udviklingen af Instruct-teknologien og
                           
                        
                              d)
                           
                           
                              at tilbyde uddannelse i integrative teknikker inden for strukturel biologi.
                           
                        
            
               
                  2.
               
               
                  Til det formål gennemfører og koordinerer Instruct-ERIC en række aktiviteter, herunder, men ikke begrænset til:
                  
                              a)
                           
                           
                              aktiviteter, der tilbydes af Instruct-centre, f.eks. levering af infrastruktur til brugere på området for strukturel biologi, og andre Instruct-kursus-, netværks- og formidlingsaktiviteter
                           
                        
                              b)
                           
                           
                              etablering og drift af Instruct Hub, som varetager den centrale rolle som koordinator af alle Instruct-aktiviteter, der tilbydes gennem Instruct-centre
                           
                        
                              c)
                           
                           
                              leveringen af adgang til infrastruktur for strukturel biologi på Instruct-centre ved hjælp af en Instruct-webportal med integreret peer review og planlagt adgang for Instruct-brugere af et Instruct-center
                           
                        
                              d)
                           
                           
                              Instruct Hubs koordinering af kurser og workshopper om teknikker og metoder, der er relevante for strukturel cellebiologi, med henblik på at formidle ekspertise og stimulere udveksling og udvikling i samarbejde med industrien
                           
                        
                              e)
                           
                           
                              Instruct Hubs koordinering af fælles programmer mellem Instruct-centre, der understøtter nye tekniske og teknologiske tilgange, som muliggør bedre integration på tværs af teknologier inden for strukturel biologi
                           
                        
                              f)
                           
                           
                              koordineringen af programmer med virksomheder, der udvikler innovative teknologier inden for strukturel biologi, så de effektivt kan anvendes af Instruct-centrene, og så de bliver tilgængelige for akademiske og industribaserede forskere i Europa
                           
                        
                              g)
                           
                           
                              etablering af samarbejde mellem brugergrupper inden for strukturel biologi, cellebiologi og systembiologi ved at koordinere fælles tiltag, herunder møder, konferencer og workshopper
                           
                        
                              h)
                           
                           
                              andre tilknyttede tiltag, der kan hjælpe med at styrke forskning inden for det europæiske forskningsrum.
                           
                        
            
               
                  3.
               
               
                  Instruct-ERIC etableres og drives uden gevinst for øje med henblik på yderligere at fremme innovation samt overføre viden og teknologi. Instruct-ERIC kan dog udøve begrænsede økonomiske aktiviteter, forudsat at disse er nært knyttet til dets hovedopgaver og ikke bringer disse i fare.
               
            2.   Etablering af Instruct-ERIC
      (artikel 2 i vedtægten for Instruct-ERIC)
      
               
                  1.
               
               
                  Der oprettes en europæisk forskningsinfrastruktur kaldet »Integrated Structural Biology«, i det følgende benævnt »Instruct«.
               
            
               
                  2.
               
               
                  Instruct har retlig form som et konsortium for en europæisk forskningsinfrastruktur (ERIC) oprettet i henhold til bestemmelserne i forordning (EF) nr. 723/2009 som ændret ved Rådets forordning (EU) nr. 1261/2013 (1) og betegnes »Instruct-ERIC«.
               
            3.   Hjemsted
      (artikel 3 i vedtægten for Instruct-ERIC)
      Det vedtægtsmæssige hjemsted for Instruct-ERIC er Oxford, Det Forenede Kongerige.4.   Varighed
      (artikel 29 i vedtægten for Instruct-ERIC)
      Instruct-ERIC oprettes på ubestemt tid. Det kan afvikles i overensstemmelse med artikel 30.5.   Afvikling
      (artikel 30 i vedtægten for Instruct-ERIC)
      
               
                  1.
               
               
                  Afvikling af Instruct-ERIC skal ske på grundlag af Instruct-rådets beslutning i overensstemmelse med artikel 13.
               
            
               
                  2.
               
               
                  Uden unødig forsinkelse og under alle omstændigheder senest ti dage efter vedtagelsen af beslutningen om at afvikle Instruct-ERIC og derefter lukke Instruct-ERIC underretter Instruct-ERIC Kommissionen om beslutningen.
               
            
               
                  3.
               
               
                  Tilbageværende aktiver, når Instruct-ERIC's gæld er betalt, fordeles blandt medlemmerne i forhold til deres akkumulerede årlige kontantbidrag til Instruct-ERIC. Tilbageværende passiver efter afviklingen, Instruct-ERIC's aktiver medregnet, fordeles blandt medlemmerne i forhold til deres akkumulerede årlige kontantbidrag til Instruct-ERIC, idet beløbet højst kan udgøre et års bidrag.
               
            
               
                  4.
               
               
                  Instruct-ERIC ophører med at bestå fra den dag, hvor Kommissionen offentliggør bekendtgørelsen herom i Den Europæiske Unions Tidende.
               
            6.   Ansvar
      (artikel 21 i vedtægten for Instruct-ERIC)
      
               
                  1.
               
               
                  Instruct-ERIC hæfter for sin gæld.
               
            
               
                  2.
               
               
                  Medlemmerne hæfter ikke solidarisk for Instruct-ERIC's gæld.
               
            
               
                  3.
               
               
                  Medlemmernes finansielle ansvar for Instruct-ERIC's gæld er begrænset til deres respektive bidrag som anført i bilag 2.
               
            
               
                  4.
               
               
                  Instruct-ERIC tegner de relevante forsikringer til dækning af risiciene i forbindelse med etablering og drift af Instruct-ERIC.
               
            7.   Adgangspolitik
      (artikel 25 i vedtægten for Instruct-ERIC)
      
               
                  1.
               
               
                  Et medlem, som er vært for et eller flere Instruct-centre, giver udvalgte ansøgere adgang til infrastrukturen efter en godkendt adgangsprocedure. Hvert Instruct-center angiver den del af deres infrastrukturkapacitet, der stilles til rådighed for Instruct-godkendte adgangsprojekter. Forslag vedrørende adgang til Instruct-ERIC godkendes af adgangsudvalget på grundlag af den internationale ekspertevaluering, der først og fremmest omhandler videnskabelig kvalitet og dernæst teknisk og operationel gennemførlighed.
               
            
               
                  2.
               
               
                  Leveringen af adgangstjenester sker under direktørens tilsyn under hensyntagen til:
                  
                              a)
                           
                           
                              den videnskabelige evaluering af projektet (peer review)
                           
                        
                              b)
                           
                           
                              de involverede Instruct-centres logistiske vurdering af projektets tekniske gennemførlighed, den forventede tidslinje og planlægningen af arbejdet i centret og
                           
                        
                              c)
                           
                           
                              de ressourcer (finansielle og i naturalier), som Instruct-centret og Instruct Hub stiller til rådighed med henblik på at støtte den ønskede adgang, specifikt kapaciteten til Instruct-adgang på det ønskede Instruct-center, og tilstrækkelige centrale adgangsmidler forvaltet af Instruct Hub.
                           
                        
            
               
                  3.
               
               
                  Instruct-ERIC accepterer forslag fra enhver bruger vedrørende adgang til Instruct-ERIC-infrastruktur.
               
            
               
                  4.
               
               
                  Instruct-ERIC sikrer åben adgang for forskere fra medlemmernes institutioner, herunder adgang til data, værktøjer og tjenester, som tilbydes af Instruct-centre. Brugere fra medlemmer kan ansøge om Instruct-ERIC-finansieret adgang til infrastruktur, kurser, workshopper, konferencedeltagelse eller andre aktiviteter, der tilbydes og støttes af Instruct-ERIC. Adgang til data og værktøjer er underlagt Instruct-ERIC's politikker for dataforvaltning og biologiske produkter og i tilfælde af samarbejdsprojekter aftaler mellem alle brugere som omhandlet i artikel 27.
               
            
               
                  5.
               
               
                  Brugere fra ikke-medlemmer kan ansøge om adgang gennem forslagssystemet. I forbindelse med akademisk eller prækompetitiv forskning opkræves der et akademisk gebyr for adgang. Akademiske gebyrer opkræves også af ikke-kommercielle brugere, der anmoder om adgang via en mellemstatslig organisation, der ikke tilhører et medlem.
               
            
               
                  6.
               
               
                  Brugere, der anmoder om adgang til Instruct-infrastruktur med henblik på privat forskning, opkræves et kommercielt gebyr for adgangen. I dette tilfælde tilhører data, der hidrører fra adgangen, brugeren, som ikke er forpligtet til at fremlægge eller offentliggøre dem.
               
            
               
                  7.
               
               
                  Fortrinsret til adgang gives altid medlemmerne.
               
            
               
                  8.
               
               
                  Brugere af Instruct-ERIC-infrastruktur til ikkeprivat forskning skal bekræfte, at de vil offentliggøre de data, der hidrører fra adgangen, og stille disse data offentligt til rådighed.
               
            8.   Uafhængigt videnskabeligt rådgivende organ
      (artikel 17 i vedtægten for Instruct-ERIC)
      
               
                  1.
               
               
                  Det uafhængige videnskabelige rådgivende organ etableres med henblik på at rådgive Instruct-rådet om alle videnskabelige og strategiske forhold, der er relevante for Instruct-ERIC. Det uafhængige videnskabelige rådgivende organ evaluerer Instruct-centrenes resultater med henblik på at give Instruct-rådet anbefalinger vedrørende godkendelse eller eksklusion af forskningsfaciliteter som Instruct-centre og rådgivning om fremskridt og fremtidige strategiske og videnskabelige mål, behov og muligheder under hensyntagen til den globale kontekst.
               
            
               
                  2.
               
               
                  Det uafhængige videnskabelige rådgivende består af mindst fem og højst otte videnskabelige og tekniske eksperter udpeget af Instruct-rådet. Det uafhængige videnskabelige rådgivende organ vælger en formand blandt medlemmerne ved simpelt flertal. Den udnævnte formands mandat forlænges automatisk, så vedkommende kan udfylde sin formandsperiode. Medlemmerne af det uafhængige videnskabelige rådgivende organ må ikke være direkte involveret i forvaltningen af Instruct-ERIC og skal sædvanligvis være eksperter fra lande uden for Europa. Direktøren kan foreslå Instruct-rådet medlemmerne af det uafhængige videnskabelige rådgivende organ. Potentielle interessekonflikter bør oplyses forud for Instruct-rådets evaluering. Medlemmerne af det uafhængige videnskabelige rådgivende organ udpeges for en mandatperiode på tre år, som kan forlænges én gang med et til tre år. Medlemmerne af det uafhængige videnskabelige rådgivende organ skal underskrive en fortrolighedsaftale senest 30 dage efter deres udnævnelse eller inden udveksling af fortrolige oplysninger, alt efter hvilken dato der kommer først.
               
            
               
                  3.
               
               
                  Det uafhængige videnskabelige rådgivende organ mødes mindst én gang om året for at vurdere Instruct-ERIC's generelle videnskabelige og strategiske fremskridt i forhold til dets videnskabelige vision og andre udfordringer.
               
            
               
                  4.
               
               
                  Medlemmer af det uafhængige videnskabelige rådgivende organ godtgøres af Instruct-ERIC for rimelige udgifter til rejser og logi i overensstemmelse med Instruct-rådets anvisninger.
               
            9.   Formidlingspolitik
      (artikel 26 i vedtægten for Instruct-ERIC)
      
               
                  1.
               
               
                  Instruct-ERIC fremmer forskning og opfordrer generelt til, at der i så vid udstrækning som muligt gives fri adgang til forskningsdata. Instruct-ERIC fremmer forskning af høj kvalitet og støtter en kultur, der bygger på »bedste praksis« i uddannelsesaktiviteterne.
               
            
               
                  2.
               
               
                  Instruct-ERIC tilskynder generelt forskere til at gøre deres forskning tilgængelig for offentligheden og anmoder alle brugere om at anerkende Instruct-ERIC i overensstemmelse hermed.
               
            
               
                  3.
               
               
                  Formidlingspolitikken skal indeholde en beskrivelse af de forskellige målgrupper, og Instruct-ERIC skal nå ud til målgrupperne via en række forskellige kanaler, såsom webportaler, nyhedsbreve, workshopper, tilstedeværelse på konferencer, artikler i tidsskrifter og aviser og indlæg på de sociale medier.
               
            
               
                  4.
               
               
                  I publikationer, der hidrører fra aktiviteter, der er støttet af Instruct-ERIC, anerkendes støtten fra Instruct-ERIC's personale og anvendelsen af Instruct-ERIC's eksperimentelle ressourcer.
               
            10.   Politikker for dataforvaltning, intellektuel ejendom og biologiske produkter
      (artikel 27 i vedtægten for Instruct-ERIC)
      
               
                  1.
               
               
                  Det tilstræbes generelt at anvende principperne for open source og open access.
               
            
               
                  2.
               
               
                  Alle data, der genereres som resultat af Instruct-ERIC-aktiviteter, bør indledningsvis forblive den skabende forskers eller vedkommendes ansættelsesinstitutions ejendom. Med forbehold for allerede eksisterende forpligtelse, herunder over for forskellige institutioner, tilskudsgivende agenturer eller andre tredjeparter, kan brugere af Instruct-infrastruktur kræve, at der indgås aftaler om intellektuelle ejendomsrettigheder, inden arbejdet påbegyndes. Brugerne er alene ansvarlige for beskyttelsen af deres intellektuelle ejendomsrettigheder.
               
            
               
                  3.
               
               
                  Hvis samarbejdsprojekter gives adgang til Instruct-ERIC-infrastruktur, skal brugerne acceptere fælles ejerskab over forsøgsdata eller -materialer, inden adgangsarbejdet påbegyndes. Brugerne er ansvarlige for den fælles beskyttelse af intellektuelle ejendomsrettigheder for alle brugere, der deltager i samarbejdet.
               
            
               
                  4.
               
               
                  Instruct-ERIC udstikker retningslinjer (i form af politikker for dataforvaltning og biologiske produkter) for brugere af Instruct-ERIC-infrastruktur for at sikre, at forskning, som er udført ved hjælp af materiale, der er stillet til rådighed via Instruct-ERIC, udføres under overholdelse af dataejernes rettigheder og det enkelte menneskes ret til privatliv i overensstemmelse med værtslandets forskrifter, og ejerskabet over data og værktøjer, der genereres som resultat af Instruct-ERIC-aktiviteter, angives klart.
               
            11.   Ansættelsespolitik
      (artikel 28 i vedtægten for Instruct-ERIC)
      
               
                  1.
               
               
                  Instruct-ERIC kan ansætte personale, som udnævnes og afskediges af direktøren.
               
            
               
                  2.
               
               
                  Instruct-rådet godkender den bemandingsplan, der udarbejdes af direktøren i forbindelse med godkendelsen af arbejdsplanen.
               
            
               
                  3.
               
               
                  Direktøren oplyser på forhånd Instruct-rådet om ledige stillinger og bemandingsplanen. Instruct-rådet udpeger de stillinger, hvor det skal godkende udvalgte kandidater.
               
            
               
                  4.
               
               
                  Udvælgelsesprocedurerne for stillinger hos Instruct-ERIC skal være gennemsigtige og ikkediskriminerende. Lige jobmuligheder og positiv særbehandling overholdes i overensstemmelse med gældende arbejdsret. Hvis ansættelseskontrakter tilbydes, skal de være i overensstemmelse med den nationale lovgivning i det land, hvor medarbejderne er ansat.
               
            12.   Udbudspolitik
      (artikel 24, stk. 1, i vedtægten for Instruct-ERIC)
      Instruct-rådet fastlægger detaljerede regler for udbudsprocedurer og -kriterier, som Instruct-ERIC har pligt til at følge. Denne udbudspolitik overholder principperne om gennemsigtighed, proportionalitet, gensidig anerkendelse, ligebehandling og ikkediskriminering.
      
         (1)  Rådets forordning (EU) nr. 1261/2013 af 2. december 2013 om ændring af forordning (EF) nr. 723/2009 om fællesskabsrammebestemmelser for et konsortium for en europæisk forskningsinfrastruktur (ERIC) (EUT L 326 af 6.12.2013, s. 1).